<classify> Yanga inatarajia kumenyana na Alger kwenye mechi Kombe la Shirikisho Jumamosi ya wiki hii katika uwanja wa Taifa Dar es Salaam.Katibu Mkuu wa Yanga, Charles Mkwasa aliliambia gazeti hili kuwa maandalizi ya mechi hiyo yapo vizuri na wapinzani wao hao wanatarajiwa kuwasili nchini keshokutwa.Mkwasa alisema kikosi chake tayari kimeanza mazoezi tangu jana na kinatarajiwa kuingia kambini wakati wowote kutoka sasa kwa maandalizi ya mechi hiyo.Alisema mchezo huo una umuhimu mkubwa kwao kujipanga na kuhakikisha wanapata matokeo kwenye uwanja wa nyumbani na kuwa rahisi kujihakikishia nafasi ya kusonga mbele zaidi.Tumekuwa na historia mbaya ya michuano ya kimataifa hasa kwenye uwanja wa nyumbani. Tunahitaji kubadilisha matokeo na kuwa mazuri, muhimu kwetu kufanya hivyo ni kujipanga mapema kwa maandalizi,alisema.Alizungumzia pia wachezaji majeruhi ambao ni Donald Ngoma, Amis Tambwe, Justine Zullu na Thaban Kamusoko kuwa bado wanaendelea na tiba.Mkwasa alisema kutokana na mazoezi ya wiki hii itajulikana wale watakaokuwa tayari kujiunga na wenzao, lakini kwa sasa ni mapema kuweka wazi kwa kuwa wako kwenye uangalizi wa daktari.Zullu hatoweza kucheza baada ya kuumia nyama za paja huku Ngoma, Tambwe na Kamusoko wakiwa kwenye uwezekano wa kucheza baada ya kuanza mazoezi mepesi tangu wiki iliyopita.  <topic>: MICHEZO 